താന് ഗ്രൂപ്പ് മാറിയോ എന്ന് ആന്റണിയോ ഉമ്മന് ചാണ്ടിയോ പറയട്ടെ ഗ്രൂപ്പിലെ എല്ലാ കാര്യങ്ങളും തന്നെ അറിയിക്കാറില്ല 365 ദിവസവും ഒരുപോലെ നില്ക്കുന്നതല്ല ഗ്രൂപ്പുചൂട് പുനഃസംഘടനയില് കെ സുധാകരന് വീഴ്ച്ച പറ്റിയിട്ടില്ല അതൃപ്തി വ്യക്തമാക്കി തിരുവഞ്ചൂര് രാധാകൃഷ്ണന് തിരുവനന്തപുരം: കോണ്ഗ്രസിലെ എ ഗ്രൂപ്പിനോടുള്ള അതൃപ്തി പരസ്യമാക്കി തിരുവഞ്ചൂര് രാധാകൃഷ്ണന്. ഗൂപ്പിലെ എല്ലാ കാര്യങ്ങളും തന്നെ അറിയിക്കാറില്ലെന്നും 365 ദിവസവും ഒരുപോലെ നില്ക്കുന്നതല്ല ഗ്രൂപ്പു ചൂടെന്നും തിരുവഞ്ചൂര് പറഞ്ഞു. പുനഃസംഘടനയില് കെ സുധാകരന് വീഴ്ച്ച പറ്റിയിട്ടില്ലെന്നും തിരുവഞ്ചൂര് പറഞ്ഞു. അതേസമയം താന് ഗ്രൂപ്പു വിട്ടെന്ന വാര്ത്തകളും അദ്ദേഹം നിഷേധിച്ചു. എ.കെ. ആന്റണിക്കും ഉമ്മന് ചാണ്ടിക്കും തന്നെ നന്നായിട്ട് അറിയാമെന്ന് തിരുവഞ്ചൂര് പ്രതികരിച്ചു. ഇരു നേതാക്കളുമായി പതിറ്റാണ്ടുകളുടെ ബന്ധമാണുള്ളത്. ഈ ബന്ധത്തെ കുറിച്ച് ഏതെങ്കിലും പുത്തന്കൂറ്റുകാര് എന്തെങ്കിലും പറഞ്ഞിട്ടുണ്ടെങ്കില് അവര് പിന്നാമ്ബുറം അറിയാത്ത പാവങ്ങളാണ്. അവരോട് അനുകമ്ബ മാത്രമാണുള്ളത്. അന്നന്നത്തെ കാര്യത്തിന് വേണ്ടി അവര് എന്തെങ്കിലും പറയുകയാണ്. അതില് ഗൗരവമായി ഒന്നും കാണുന്നില്ല. ഉമ്മന് ചാണ്ടിയുടെയും ആന്റണിയുടെയും അനുയായി ആയിട്ടാണ് താന് വന്നത്. താന് ഗ്രൂപ്പ് മാറിയോ എന്ന് എ.കെ. ആന്റണിയും ഉമ്മന് ചാണ്ടിയും പറയട്ടെ എന്നും തിരുവഞ്ചൂര് വ്യക്തമാക്കി. ഡി.സി.സി പ്രസിഡന്റുമാരുടെ പട്ടിക സംബന്ധിച്ച് തന്നോട് ഒരു തവണ പോലും ചര്ച്ച ചെയ്തിട്ടില്ലെന്നാണ് പറഞ്ഞത്. ഒരു ലിസ്റ്റിന്റെ പേരിലല്ല തന്റെ നിലപാട്. ജീവരക്തം നല്കി കൊണ്ടു വന്ന നിലപാടാണെന്നും അത് ആന്റണിയും ഉമ്മന് ചാണ്ടിയും വ്യക്തമാക്കുമെന്നും തിരുവഞ്ചൂര് ചൂണ്ടിക്കാട്ടി. ഡി.സി.സി പുനഃസംഘടന സംബന്ധിച്ച കോണ്ഗ്രസ് ഹൈക്കമാന്ഡ് എടുത്ത തീരുമാനം പരസ്യ പ്രതികരണമില്ലാതെ തീര്ക്കാന് സാധിക്കുമായിരുന്നു. പാര്ട്ടിയില് തര്ക്കങ്ങള് സ്വാഭാവികമാണ്. ഈ തര്ക്കങ്ങള് വലിയ പ്ലാറ്റ്ഫോമിലേക്ക് കൊണ്ടു പോകാതെ സംസാരിച്ച് പരിഹരിക്കാമായിരുന്നു. മുതിര്ന്ന നേതാക്കളുടെ അഭിപ്രായങ്ങള് മാനിച്ചെന്നാണ് മാധ്യമങ്ങളിലൂടെ അറിയാന് കഴിഞ്ഞതെന്നും തിരുവഞ്ചൂര് മാധ്യമങ്ങളോട് പറഞ്ഞു. കഴിഞ്ഞ ദിവസം മനോരമയ്ക്ക് നല്കിയ അഭിമുഖത്തിലും ഉമ്മന് ചാണ്ടി ഗ്രൂപ്പു രാഷ്ട്രീയത്തോടുള്ള അതൃപ്തി പരസ്യമായിക്കിയിരുന്നു. ഉമ്മന് ചാണ്ടി പട്ടികയോട് കലഹിച്ച് പരസ്യ പ്രതികരണം നടത്തിയ പശ്ചാത്തലത്തിലാണ് തിരുവഞ്ചൂരിന്റെ ചേരിമാറ്റം. ഡിസിസി പട്ടികയെ അദ്ദേഹം സ്വാഗതം ചെയ്തുവെന്ന് മാത്രമല്ല സമൂഹത്തിലെ എല്ലാ വിഭാഗങ്ങള്ക്കും പ്രാതിനിധ്യം ഉള്ള പട്ടിക എന്നും അഭിനന്ദിക്കുന്നു. കോണ്ഗ്രസിന് മാത്രമേ ഇങ്ങനെ ഒരുനിലപാട് സ്വീകരിക്കാന് കഴിയൂ എന്നും പാര്ട്ടിയെ ഏകീകരിക്കാനുള്ള ചുവട് വയ്പ് ആണിതെന്നും അദ്ദേഹം സുധാകരനെയും വി.ഡി.സതീശനെയും ശരിവെച്ചിരുന്നു. ഉമ്മന് ചാണ്ടി, രമേശ് ചെന്നിത്തല എന്നിവരുമായി സുധാകരന് വേണ്ട രീതിയില് ചര്ച്ച നടത്തിയില്ല എന്ന ആക്ഷേപത്തെ കുറിച്ച് ചോദിക്കുമ്ബോഴും താന് ഉമ്മന് ചാണ്ടിക്കൊപ്പമല്ല എന്ന് തിരുവഞ്ചൂര് പരോക്ഷമായി സൂചിപ്പിക്കുന്നു. ഇരുവരും വളരെ നാളുകളായി കോണ്ഗ്രസിനെ നയിക്കുന്നവരാണെന്നും ഇന്ന് അതേ സ്ഥാനത്ത് അവരില്ല എന്നു മാത്രമേ ഉള്ളുവെന്നും അവരുടെ അഭിപ്രായം പട്ടികയില് പ്രതിഫലിക്കുന്നുണ്ടെന്നാണ് താന് മനസ്സിലാക്കുന്നത് എന്നുമാണ് മറുപടി. ഇരുവരും സോണിയയ്ക്ക് പരാതി അയച്ചത് സംബന്ധിച്ച ചോദ്യത്തിനും ഒഴിഞ്ഞുമാറിയുള്ള പ്രതികരണമാണ് തിരുവഞ്ചൂരിന്റെത്്. അതിന്റെ പശ്ചാത്തലം എന്താണെന്ന് അവര്ക്കല്ലേ അറിയൂ. പരമാവധി ചര്ച്ചകളും അഭിപ്രായം സ്വരൂപിക്കലും നടത്തണം. ഇവിടെത്തന്നെ അതു കുറേ നടന്നു. അവസാന വട്ടവും നേതൃത്വം ചര്ച്ച നടത്തി, എന്ന് തിരുവഞ്ചൂര് പറഞ്ഞു. എഗ്രൂപ്പിലെ പ്രമുഖ നേതാവായിട്ടും താന് അകന്നു നില്ക്കുന്നതിന്റെ കാരണവും അദ്ദേഹം വിശദീകരിക്കുന്നു. തന്നെ ചുമതലപ്പെടുത്തുന്ന കാര്യങ്ങള് അല്ലാതെ എല്ലാം എന്റെ തലയില് കൂടിയാണ് കറങ്ങുന്നതെന്ന തെറ്റായ ധാരണ ഇപ്പോള് തനിക്കില്ല എന്നാണ് അദ്ദേഹം പറയുന്നത്. താന് എ ഗ്രൂപ്പില് നിന്ന് മാറി നില്ക്കുന്നില്ലെന്നും അനുഭവങ്ങളില് നിന്നും പാഠം പഠിച്ചതാണെന്നുമാണ് മറുപടി. പ്രതിപക്ഷ നേതാവായി ഐ വിഭാഗത്തിലെ രമേശ് ചെന്നിത്തലയെ പിന്തുണയ്ക്കാനുള്ള എ ഗ്രൂപ്പിന്റെ തീരുമാനത്തോട് വിയോജിപ്പ് പ്രകടപ്പിച്ചുവോ എന്ന് തുറന്നുപറയാന് തിരുവഞ്ചൂര് തയ്യാറല്ല. പ്രതിപക്ഷ നേതാവായി സ്വന്തം പേരു നിര്ദ്ദേശിക്കുന്നതിന് എ ഗ്രൂപ്പ് വിലക്കേര്പ്പെടുത്തിയതിലെ പരിഭവവും അദ്ദേഹം പറയാതെ പറയുന്നു. എന്നാല്, ഇതിന് ഉമ്മന് ചാണ്ടിയെ പഴിക്കാന് അദ്ദേഹം തയ്യാറുമല്ല. സോളാര് കേസില് ഉമ്മന് ചാണ്ടിയുടെ പേഴ്സണല് സ്റ്റാഫില് പെട്ട ജോപ്പനെ അറസ്റ്റ് ചെയ്തതിലും തിരുവഞ്ചൂരിന് ന്യായീകരണമുണ്ട്. പരാതിക്കാരിയുടെ മൊഴിയില് പറഞ്ഞവര്ക്കെതിരെ മാത്രമേ അന്വേഷണ നടപടി ഉണ്ടായിട്ടുള്ളുവെന്നാണ് അദ്ദേഹത്തിന്റെ ന്യായം. തന്നെ ആഭ്യന്തര മന്ത്രി സ്ഥാനത്ത് നിന്ന് മാറ്റി രമേശ് ചെന്നിത്തലയെ ആ പദവിയിലേക്ക് നിയോഗിച്ചപ്പോള് പ്രതിഷേധിച്ചില്ലെങ്കിലും അത് തന്റെ മനസ്സിലുണ്ടാക്കിയ മുറിവ് അദ്ദേഹം മറച്ചുവയ്ക്കുന്നുമില്ല. വി.ഡി.സതീശന് പ്രതിപക്ഷ നേതാവായപ്പോള് ആദ്യം മനസ്സിനു വിഷമം തോന്നിയെങ്കിലും സതീശന്റെ നിയമസഭയിലെ പ്രകടനം സൂപ്പര് ആണെന്നാണ് തിരുവഞ്ചൂരിന് തോന്നുന്നത്. സുധാകരനും സതീശനും വിജയിക്കേണ്ടത് കാലഘട്ടത്തിന്റെ ആവശ്യമായും അദ്ദേഹം കരുതുന്നു. തുറന്ന അഭിപ്രായ പ്രകടനങ്ങള്ക്ക് മുതിര്ന്ന് ആരെയും ഞെട്ടിക്കാന് ഉദ്ദേശിക്കുന്നില്ലെങ്കിലും എ ഗ്രൂപ്പില് നിന്ന് മാറി നില്ക്കുന്നതിന്റെ കാരണങ്ങള് വായിച്ചെടുക്കാവുന്ന രീതിയില് തിരുവഞ്ചൂര് വ്യക്തമാക്കുന്നു. കെ.സിജോസഫും, കെ.ബാബുവും ഉമ്മന് ചാണ്ടിക്കൊപ്പം ഇപ്പോഴും നിലകൊള്ളുമ്ബോള് ടി.സിദ്ധിരക്കിന് പിന്നാലെ തിരുവഞ്ചൂര്, സുധാകര പക്ഷത്തേക്ക് ചാഞ്ഞിരിക്കുകയാണ്. Stories you may Like